મુંબઈઃ ભારતીય ટીવી ઈન્ડસ્ટ્રીમાં સૌથી સફળ ગણાતા ગેમ શો ‘કૌન બનેગા કરોડપતિ’ (KBC)ની 10મી સિઝન શરૂ થવા જઈ રહી છે. ગત સિઝનના આંકડાઓ ટીઆરપી મામલે ઘણા જ શાનદાર રહ્યાં હતા અને આ વખતે પણ તેવું જ રહેશે તેવા સંકેત મળી રહ્યાં છે. KBCની લોન્ચિંગ પ્રેસ કોન્ફરન્સમાં અમિતાભને પ્રશ્ન કરાવામાં આવ્યો કે તેમણે પોતાની પૌત્રી આરાધ્યા સાથે આ ગેમ રમી છે કે નહીં. આ સવાલના જવાબમાં અમિતાભ બચ્ચને જણાવ્યું હતું કે,"આરાધ્યા સાથે KBC રમવાનો ચાન્સ મળ્યો નથી. તેની સાથે KBC રમવાનું ટૂંકસમયમાં જ શરૂ કરીશ. તે KBC વિશે જાણે છે અને તેને શોનું બેકગ્રાઉન્ડ મ્યૂઝિક ઘણું ગમે છે. તેની સ્કૂલમાં પણ ક્વિઝ કોમ્પિટિશન હોય છે."